དེ་ཡང་ཚན་རྩལ་རིག་གནས་ཀྱི་འཕེལ་རྒྱས་རབ་ཏུ་མྱུར་བས་འཛམ་གླིང་ཧྲིལ་བོ་ཆ་འཕྲིན་ཅན་དང་སྟབས་བདེ་ཅན་དུ་སྒྱུར་བའི་དུས་ཀྱི་དཀྱོག་མཚམས་འདིར།ཆ་འཕྲིན་རིག་གནས་ལས་སྦྱང་བ་བྱེད་འདོད་པའི་མི་བུ་བགྲངས་སུ་མི་བཏུབ་ལ།ང་ཚོ་བོད་རིགས་གཞོན་སྐྱེས་དག་གི་ཁྲོད་དུ་ཡང་རང་ཉིད་ཆ་འཕྲིན་ལག་རྩལ་བ་ཞིག་ཏུ་འགྱུར་ན་འདོད་པའི་རྨི་ལམ་ཡོད་མཁན་ནི་རབ་ཏུ་མང་།རེད་དེ་བོད་རང་ལ་ཆ་འཕྲིན་རིག་གནས་སྦྱང་བའི་ཁོར་ཡུག་ལེགས་པོ་ཞིག་མེད་པ་དང་།རྒྱལ་ནང་གི་སློབ་གྲྭ་གཞན་པ་ཁག་ཏུ་སློབ་ཡོན་སོགས་ཀྱི་ཆ་རྐྱེན་མང་དྲགས་པས་རྨི་ལམ་དེ་ཉིད་མངོན་འགྱུར་བྱུང་མེད་མཁན་དག་གི་ཆེད་དུ་ངེད་ནོར་བཟང་ཚན་རྩལ་རིག་གནས་ཁྱབ་སྤེལ་ལྟེ་གནས་དང་།ལམ་འགྲོ་ཚོང་དོན་ཚད་ཡོད་སྤྱི་གཉེར་ཁང་སོགས་མཉམ་འབྲེལ་བྱས་ཏེ་ཆེས་ཐོག་མའི་ཁ་བ་རི་བའི་དྲ་ལམ་སློབ་ཁྲིད་ཀྱི་བྱ་བཞག་འདི་དངོས་སུ་མགོ་བརྩམས་པ་ཡིན།འདིས་ནི་ཁྱེད་ལ་རང་ཁྱིམ་ནས་སློབ་གསོ་མྱོང་བའི་ཆ་འཕྲིན་དུས་རབས་ཀྱི་ལེགས་ཆ་དང་།རྒྱལ་ཕྱི་ནང་གི་ཆེད་ལས་མི་སྣའི་མི་ཚེའི་སློབ་སྦྱོང་གི་གོ་རིམ་ལོངས་སུ་སྤྱོད་དུ་འཇུག་ངེས།